**Propozície 21 ročníka turnaja v malom futbale**

**o „Putovný pohár starostu obce Veľký Lipník“**

**Usporiadateľ:**  Obec Veľký Lipník v spolupráci s Telovýchovnou jednotou

 Družstevník Veľký Lipník.

**Termín konania:** 26.7.2015 o 9:00

**Miesto:** Futbalové ihrisko obce Veľký Lipník

**Kategórie:** I. Dospelí

 II. Žiaci (narodení po 1.9.2000)

**Podmienky štartu dospelí:**

 Štartujú 8 členné družstvá, ktoré sa zaregistrujú do 25.7.2015 do 19:00 a v nedeľu 26.7.2015 do 9:00 podajú písomnú súpisku mužstva, ktorá bude obsahovať.

* Názov mužstva
* Menný zoznam minimálne 5 hráčov s vyznačením kapitána. (v prípade, že mužstvo disponuje dresmi s číslami uvedie sa k menu aj príslušne číslo hráča – pre potreby súťaže „Najlepší strelec“

K prihláške je družstvo povinne uhradiť štartovné vo výške 25€. Organizátor si vyhradzuje právo nezaradiť nezaregistrované družstvo do turnaja. Prípadne ak podmienky dovolia zaradiť ho s pokutou vo výške 10€, ktorá bude prirátaná k štartovnému.

V priebehu turnaja nie je možné vykonávanie zmien v súpiske okrem doplnenia hráčov na stanovený počet.

**Podmienky štartu žiaci:**

 Štartujú 8 členné družstvá, ktoré sa zaregistrujú do 25.7.2015 do 19:00 a v nedeľu 26.7.2015 do 9:00 podajú písomnú súpisku mužstva, ktorá bude obsahovať.

* Názov mužstva
* Menný zoznam minimálne 5 hráčov s dátumom narodenia a s vyznačením kapitána. (v prípade, že mužstvo disponuje dresmi s číslami uvedie sa k menu aj príslušne číslo hráča – pre potreby súťaže „Najlepší strelec“ . Všetci musia byť narodení po 1.9.2000, čo preukážu preukazom zdravotného poistenia.

K prihláške je družstvo povinne uhradiť štartovné vo výške 16€. Organizátor si vyhradzuje právo nezaradiť nezaregistrované družstvo do turnaja. Prípadne ak podmienky dovolia zaradiť ho s pokutou vo výške 4€, ktorá bude prirátaná k štartovnému.

V priebehu turnaja nie je možné vykonávanie zmien v súpiske okrem doplnenia hráčov na stanovený počet.

**Hrací systém:**

 Hrací čas stretnutí je určený na 2x10 min. Počas pauzy si mužstvá vymenia strany a hneď pokračujú druhým polčasom. V skupine sa hrá systémom každý s každým. Poradie v skupinách určuje

* Počet bodov
* Vzájomný zápas (pri rovnosti bodov 3 a viac mužstiev mini tabuľka zo vzájomných zápasov)
* Skóre
* Počet strelených gólov
* Počet inkasovaných gólov
* Žreb

Do playoff turnaja postúpi 8 najlepších mužstiev. (v prípade 3 skupín postupujú prvý dvaja priamo, a najlepšie 2 družstvá z tretích miest. Rozhodovať o poradí sa bude presne takými istými pravidlami ako sa určuje poradie v skupinách vynechaním pravidlá o vzájomnom zápase)

Vyraďovací systém turnaja sa bude hrať klasickým KO systémom. Po remíze nasleduje séria 5-tich pokutových kopov. V prípade, že séria nerozhodne o víťazovi, kope sa striedavo po jednom pokutovom kope kým sa nerozhodne.

**Pravidlá:**

Turnajové stretnutia sa hrávajú systémom 4+1. Pričom minimálne zloženie družstva je 2+1. Stretnutia budú rozhodovať určený rozhodcovia a to podľa pravidiel futbalu s nasledovnými úpravami.

* Neplatí postavenie mimo hry
* za faul a ruku vo vyznačenom pokutovom území sa nariadi pokutový kop
* striedanie hráčov je možné kedykoľvek počas hry na mieste ohraničenom dvoma čiarami na pozdĺžnej strane ihriska. Pri striedaní mimo tejto plochy, alebo pri zlom striedaní (nastane situácia, že je na ihrisku viac hráčov ako je povolené) rozhodca upozorní dané mužstvo. Každý ďalší takýto prečin v zápase je ohodnotený červenou kartou pre mužstvo. Červená karta pre mužstvo znamená, že mužstvo hrá 2 minúty oslabené o jedného hráča bez zrušenia trestu pri góle.
* Brankár rozohráva „odkop“ od brány vyhodením lopty z ruky. Lopta je po vyhodení hneď v hre.
* Ak brankár zahrá loptu rukou mimo vyznačené pokutové územie dostáva automaticky žltú kartu.
* Úmyselná ruka brankára mimo vlastného pokutového územia alebo akéhokoľvek hráča v poli na celom ihrisku je potrestaná udelením červenej karty.
* Hrubý úmyselný faul je potrestávaný červenou kartou
* Červená karta, znamená vylúčenie hráča na 2 minúty. V prípade brankára je možne jeho zastúpenie v rámci vykonania trestu iným hráčom. Brankár teda môže ostať chytať.
* Ak akýmkoľvek vplyvom klesne počet hráčov na ihrisku pod 3, zápas sa kontumuje v prospech súpera výsledkom 3:0.